
ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Μήθυμνας δήμου Μήθυ- 
μνοις (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 και 6) και 7 
(παρ. 1, 2 και 4) του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 33), όπως το 
άρθρο 6 τροποποιήθηκε με την παρ. 2 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9, 11 και 29 του Ν.Δ/τος της 
17.7.1923 «περί σχεδίων πόλεων κ.λπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 3,4 (παρ. 1), 6 (παρ. 1), 7,8,9 και 16 
του Ν. 1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1, 2, 3) του Ν. 1647/ 
1986 «Οργανισμός Κτηματολογίου και Χαρτογραφήσεων Ελλάδας 
(ΟΚΧΕ) και άλλες σχετικές διατάξεις» (Α' 141) και το άρθρο 1 (παρ. 3, 
4) του Ν. 1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Τις διατάξεις των άρθρων 2 (παρ. 5) και 4 του από 20.8.1985 
Π.Δ/τος «Πολεοδόμηση και επέκταση οικισμών της χώρας μέχρι 
2.000 κατοίκους και τροποποίηση του από 24.4.1985 Π.Δ/τος (Δ' 

Ί81)» (Δ' 414). 

7. Την 49588/1959/3.7.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου (Γ.Π.Σ.) του οικισμού Μήθυμνας του νομού Λέσβου» 
(Δ' 700). 

8. Την 22414/885/1990 απόφαση του Υπουργού Περιβάλλοντος 
Χωροταξίας και Δημοσίων Έργων «Χαρακτηρισμός ως πυκνοδομημέ- 
νου τμήματος του οικισμού Μήθυμνας δήμου Μήθυμνας (Ν. Λέσβου)». 

9. Την Π. 2914/18.4.1986 απόφαση του Νομάρχη Λέσβου «Νο¬ 
μικό Πλαίσιο πολεοδόμησης Μήθυμνας Λέσβου». 

10. Τις 7/1986 και 27/1988 γνωμοδοτήσεις του δημοτικού συμ¬ 
βουλίου Μήθυμνας. 


11. Την 222/1989 γνωμοδότηση του Κεντρικού Συμβουλίου Χω¬ 
ροταξίας Οικισμού και Περιβάλλοντος. 

12. Την 117/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος Χωροταξίας καί Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο του οικισμού Μήθυμνας δήμου 
Μήθυμνας (Ν. Λέσβου) ως εξής: 

α. Του τμήματός του που είναι οικισμός προϋφιστάμενος του έτους 
1923 έχει χαρακτηρισθεί ως παραδοσιακό με το από 19.10.1978 
Π.Δ/γμα (Δ' 594) και ως πυκνοδομημένο με την υπ’ αριθ. 22414/ 
885/1990 απόφαση του Υπουργού Περιβάλλοντος Χωροταξίας και 
Δημοσίων Έργων, σύμφωνα με τις διατάξεις του Ν.Δ/τος της 
17.7.1923. 

β. Του αραιοδομημένου τμήματος του οικισμού που προϋφίσταται 
του έτους 1923 και έχει χαρακτηρισθεί ως παραδοσιακό με το παρα¬ 
πάνω Π.Δ/γμα σύμφωνα με τις διατάξεις του Ν. 1337/1983, με τον 
καθορισμό στις παραπάνω περιοχές (παρ. α και β) οικοδομήσιμων χώ¬ 
ρων, οδών, κοινοχρήστων χώρων, χώρου πλατείας, κάστρου, εκκλη¬ 
σίας και θέσης και διάταξης του κτιρίου αυτής, σχολειών και θέσης και 
διάταξης κτιρίου εντός αυτού, όπως οι παραπάνω ρυθμίσεις φαίνονται 
στα οκτώ (8) σχετικά χρωματισμένα πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενοί» της Διεύθυνσης 
Τοπογραφικών Εφαρμογών με την υπ’ αριθ. 31954/1990 πράξη του 
και που αντίτυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με την παρ. β του άρθρου 1 του παρόντος και καθορίζονται οι όροι και 
περιορισμοί δόμησης της περιοχής, της οποίας το πολεοδομικό σχέδιο 
εγκρίνεται με την παρ. α του ίδιου άρθρου. 

Άρθρο 3 

Στους οικοδομήσιμους χώρους της παραπάνω περιοχής επιτρέπεται 
η χρήση γενικής κατοικίας, όπως προσδιορίζεται από το άρθρο 5 (παρ. 
1 και 2) του Π.Δ/τος 81/80 (Α’ 27). 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

Α. Τομέας 1. 

(Πυκνοδομημένο τμήμα οικισμού προϋφισταμένου ρου έτους 1923). 

1. Ελάχιστο πρόσωπο: Δώδεκα (12) μέτρα. 

Ελάχιστο εμβαδόν: Τριακόσια (300) τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα: 

α. Τα οικόπεδα με όποιες διαστάσεις είχαν κατά την 2.7,1968 
ημέρα δημοσίευσης του από 15.6.1968 Β.Δ/τος (Δ’ 111) και 
β. Τα οικόπεδα τα οποία κατά την 13.11.1978 ημέρα δημοσίευσης 
του από 19.10.1978 Π.Δ/τος (Δ' 594) είχαν: 

Ελάχιστο πρόσωπο: οκτώ (8) μέτρα. 

Ελάχιστο εμβαδό: εκατόν πενήντα (150) τ. μέτρα. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια "πενήντα (50) τ.μ. και ελάχιστη πλευρά (5) μέτρα με εξαίρεση τα 
οικόπεδα της παρ. 2α. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειάς τους. 

.5. Συντελεστής δόμησης: Έξι δέκατα (0,6). 

5α. Κατά παρέκκλιση της προηγουμένης παραγράφου ορίζεται συ¬ 
ντελεστής δόμησης ένα (1,00) για οικόπεδα εμβαδού μικρότερου των 
200 τ.μ., εφόσον η συνολική επιφάνεια ορόφων δεν υπερβαίνει τα 120 
τ.μ. Στην περίπτωση αυτή η συνολική επιφάνεια ορόφων δύναται να μην 
είναι μικρότερη των 100 τ.μ. το δε ποσοστό κάλυψης ορίζεται σε εξήντα 
τοις εκατό (60%). 

6. Μέγιστος αριθμός ορόφων των κτιρίων: Δύο (2) με μέγιστο επιτρε¬ 
πόμενο ύψος αυτών επτά και μισό (7,50) μέτρα, μετρούμενο από το χα¬ 
μηλότερο σημείο της εκάστοτε κλιμάκωσης της τομής του περιγράμμα¬ 
τος του κτιρίου με το φυσικό ή τεχνητά διαμορφωμένο έδαφος μέχρι τη 
στέγη του κτιρίου μη συμπεριλαμβανομένης της στέγης. 

Β' Τομέας II. 

Αραιοδομημένο τμήμα οικισμού προϋφισταμένου του έτους 1923. 

1. Ελάχιστο πρόσωπο: Δέκα πέντε (15) μέτρα. 

Ελάχιστο εμβαδόν: τετρακόσια (400) τ. μέτρα. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα: 

α. Τα οικόπεδα με όποιες διαστάσεις είχαν κατά 2.7.1968 ημέρα δη¬ 
μοσίευσης του από 15.6.1968 Β.Δ/τος (Δ' 111). 

β. Τα οικόπεδα τα οποία κατά την 13.11.1978 ημέρα δημοσίευσης 
του από 19.10.1978 Π.Δ/τος (Δ' 594) είχαν: 

Ελάχιστο πρόσωπό: Δώδεκα (12) μέτρα. 

Ελάχιστο εμβαδόν: Τριακόσια (300) τ. μέτρα και 
γ. Τα οικόπεδα τα οποία προκύπτουν από την οριστική πράξη εφαρ¬ 
μογής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του Ν. 1337/1983 εφόσον έχουν 
ελάχιστο πρόσωπο: οκτώ (8) μέτρα 
ελάχιστο εμβαδό: διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα του οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη πλευρά πέντε (5) μέτρα, με 
εξαίρεση της παρ. 2α. 

4. Μέγιστο ποσοστό κάλυψης των οικοπέδων: Τριάντα τοις εκατό 
(30%) της επιφάνειας τους. 

5. Συντελεστής δόμησης: Τέσσερα δέκατα (0,4). 

6. Μέγιστος αριθμός ορόφων των κτιρίων: Δύο (2) με μέγιστο επιτρε¬ 
πόμενο ύψος αυτών επτά και μισό (7,5) μέτρα, μετρούμενο από το χα¬ 
μηλότερο σημείο της εκάστοτε κλιμάκωσης της τομής του περιγράμμα¬ 
τος του κτιρίου με το φυσικά ή τεχητά διαμορφωμένο έδαφος μέχρι τη 
στέγη του κτιρίου μη συμπεριλαμβανομένης της στέγης. 

Γ. Για τους χώρους ανέγερσης κτιρίων κοινής ωφελείας και στους 
δύο τομείς ο συντελεστής δόμησης ορίζεται σε ένα (1) και το μέγιστο πο¬ 
σοστό κάλυψης εξήντα τοις εκατό (60%). 

Δ. Επιπλέον των ανωτέρω και γιά τους δύο τομείς ισχύουν τα εξής: 

1. Απαγορεύεται οποιαδήποτε προσαύξηση του συντελεστή δόμησης 
που δύναται να προκύπτει από άλλες πολεοδομικές διατάξεις. 

2. Πάνω από το μέγιστο επιτρεπόμενο ύψος του κτιρίου επιτρέπεται 
η κατασκευή στέγης κατά τα παραδοσιακά πρότυπα και καπνοδό¬ 
χε· 

3. Απαγορεύεται η τοποθέτηση ηλιακών συλλεκτών στη στέγη του 
κτιρίου. 


4. Απαγορεύεται η κατασκευή κτιρίων σε υποστηλώματα (ΡΙΕΟ- 
ΤΙ5). 

5α. Το κτίριο τοποθετείται ελεύθερα μέσα στο οικόπεδο. ’Οταν δεν 
εφάπτεται με τα πλάγια και οπίσθια όρια του οικοπέδου αφίεται από¬ 
σταση ίση με δύο και μισό (2,5) μέτρα. 

Στην απόσταση αυτή επιτρέπεται η κατασκευή εξωστών και αρχιτε¬ 
κτονικών προεξοχών ίση με (0,40) μ. 

β. Η τοποθέτηση του κτιρίου μέσα στο οικόπεδο γίνεται με τα εξής 
κριτήρια: 

- Να διαφυλάσσεται η ποικιλία και η ιδιαιτερότητα του πολεοδομι- 
κού ιστού. 

- Να διατηρείται η σχέση μεταξύ κτιρίου ακάλυπτου χώρου (κτίριο, 
αυλή, μαντρότοιχος κ.λπ.), ώστε να ανταποκρίνεται στα παραδοσιακά 
πρότυπα του οικισμού. 

- Να προστατεύεται η οπτική φυγή και θέα των κοινοχρήστων χώ¬ 
ρων και των μνημείων. 

- Να αναδεικνύονται τυχόν όμορα διατηρητέα κτίρια ή παραδο¬ 
σιακά κτίρια και σύνολα. 

- Να μην διαμορφώνονται υποβαθμισμένοι ελεύθεροι χώροι ανά¬ 
μεσα σε όμορες ιδιοκτησίες. 

Η ΕΠΑΕ εγκρίνει τη θέση του κτιρίου στο οικόπεδο και μπορεί να 
επιβάλλει επιπλέον περιορισμούς για τη διατήρηση της πολεοδομικής 
και αρχιτεκτονικής ταυτότητας του οικισμού. 

Άρθρο 5 

Μορφολογικοί όροι και περιορισμοί δόμησης 

1. Η ογκοπλαστική διαμόρφωση του κτιρίου, η διάταξή του μέσα στο 
οικόπεδο και τα μορφολογικά του χαρακτηριστικά προσαρμόζονται στα 
παραδοσικά πρότυπα του οικισμού. 

2. Το κτίριο διαμορφώνεται με καθαρούς ορθογωνικούς όγκους, χω¬ 
ρίς εσοχές και εξοχές στις κύριες όψεις εκτός εάν διασπάται σε αυτοτε¬ 
λείς όγκους. 

3. Οι τοίχοι κατασκευάζονται από εμφανή λιθοδομή. 

4. Η επικάλυψη του κτιρίου γίνεται με στέγη, με κλίση και μορφή 

κατά τα παραδοσιακά πρότυπα. _ 

, Μονόροφο τμήμα ή μονόροφα τμήματα του κτιρίου που κατασκευά¬ 
ζονται σε επαφή με τον κύριο όγκο του κτιρίου, δύνανται να καλύπτονται 
με δώμα. 

Η κατασκευή της στέγης είναι υποχρεωτική, έστω και αν είναι δυ¬ 
νατή και προβλέπεται στο μέλλον η κατασκευή και άλλου ορόφου. 

5. Σε περίπτωση μεγάλου μήκους πρόσοψης, αυτή διασπάται μορφο¬ 
λογικά σε επιμέρους προσόψεις αυτοτελών κτιρίων, που πλησιάζουν τον 
κάνναβο και τις διαστάσεις των παραδοσιακών προτύπων. 

6α. Σε περίπτωση κατασκευής εξώστη σε πρόβολο, η πρόσοψη του 
κτιρίου διαμορφώνεται με τριπλό άξονα συμμετρίας, όπου ~ο εξώστης 
καταλαμβάνει την κεντρική θέση κατά τα νεοκλασσικά πρότυπα του οι¬ 
κισμού. 

β. Απαγορεύεται η κατασκευή εξωστών σε εσοχή ή η δημιουργία 
ημιϋπαίθριων χώρων. 

γ. Ο εξώστης κατασκευάζεται από συμπαγή ή ξύλινο πρόβολο ενώ το 
στηθαίο κατασκευάζεται από κιγκλίδωμα παραδοσιακής μορφής. Το 
μέγιστο πλάτος του εξώστη ορίζεται σε ογδόντα εκατοστά (0,80) του 
μέτρου και το μέγιστο μήκος αυτού σε δύο (2) μέτρα. 

Η τοποθέτηση των φουρουσιών γίνεται κατά τα παραδοσιακά πρό¬ 
τυπα. 

δ. Η κατασκευή των εξωστών υπόκειται στις σχετικές διατάξεις του 
ΓΟΚ/1985. 

7α. Τα ανοίγματα κατασκευάζονται επιμήκη κατά ύψος, τηρώντας 
τη σχέση πλήρους και κενού, που συναντάται στα παραδοσιακά πρότυπα 
του οικισμού. 

β. Τα εξωτερικά κουφώματα κατασκευάζονται ξύλινα τάμπλαδωτά ή 
καρφωτά περασιά με την εξωτερική επιφάνεια του τοίχου. Τα υαλοστά¬ 
σια κατασκευάζονται με υποδιαιρέσεις (καΐτια). 

8. Προστεγάσματα επιτρέπονται πάνω από κάθε άνοιγμα μεμονω¬ 
μένα και σύμφωνα με τα παραδοσιακά πρότυπα. 

9. Απαγορεύεται η κατασκευή ανοικτής εξωτερικής κλίμακας ανό¬ 
δου στον όροφο στις εμφανείς όψεις του κτιρίου από τους κοινόχρηστους 
χώρους. Επιτρέπεται σε μη εμφανή σημεία από τους κοινόχρηστους χώ- 

ρους του κτιρίου, εφόσον ο όγκος της εντάσσεται στον όγκο και την αρχι¬ 
τεκτονική σύνθεση του κτιρίου. 

10. Επιβάλλεται η περιτείχιση του οικοπέδου κατά το 1/2 τουλάχι¬ 
στον του προσώπου αυτού. Η περιτείχιση κατασκευάζεται από συμπαγή 
μαντρότοιχο με ελάχιστο ύφος 0,90. Το υπόλοιπο της περίφραξης του 
οικοπέδου δύναται να κατασκευαστεί με κιγκλίδωμα παραδοσιακής 
μορφής στο οποίο παρεμβάλλονται συμπαγείς πεσσοί. 

Η αυλόθυρα κατασκευάζεται με πεσσούς και στέγαστρο κατά τα πα¬ 
ραδοσιακά πρότυπα. 

Απαγορεύεται η τοποθέτηση κιγκλιδωμάτων πάνω από τον μαντρό- 
τοιχο των οικοπέδων, ενώ προτρέπεται η πυκνή και υψηλή βλάστηση 
για περαιτέρω απομόνωση του κτιρίου. 

11. Όλοι οι ακάλυπτοι χώροι του οικοπέδου προσαρμόζονται στη 
μορφολογία του εδάφους του οικισμού και διαμορφώνεται κατά τα πρό¬ 
τυπα των ακαλύπτων χώρων των παραδοσιακών κτιρίων. 

Στους ακάλυπτους χώρους του οικοπέδου επιτρέπεται η μερική 
εσκαφή, η επίχωση του εδάφους για την προσαρμογή του κτιρίου σε 
αυτό, με την προϋπόθεση ότι σε κανένα σημείο η οριστική στάθμη του 
εδάφους δεν θα βρίσκεται ψηλότερα ή χαμηλότερα από 1,50 μ. από τη 
φυσική του στάθμη. Μεγαλύτερη επέμβαση στο έδαφος επιτρέπεται 
ύστερα από γνωμοδότηση της ΕΠΑΕ για την καλύτερη ένταξη του κτι¬ 
ρίου στα πρότυπα διαμόρφωσης του φυσικού περιβάλλοντος του οικι¬ 
σμού. 

12. Επιτρέπεται η τοποθέτηση πετασμάτων (τέντες) με μονόχρωμο 
ύφασμα, σε τόνους άσπρου ή μπεζ, τόσο σε ιδιωτικούς όσο και σε δημό¬ 
σιους χώρους. 

13. Δεν επιτρέπεται η τοποθέτηση διαφημίσεων οποιωνδήποτε δια¬ 
στάσεων σε δημόσια και ιδιωτικά κτίρια ή ακάλυπτους χώρους και αυ¬ 
λές του οικισμού. 

Επιτρέπονται επιγραφές περιορισμένων διαστάσεων που πληροφο¬ 
ρούν για τη χρήση των χώρων του κτιρίου και τοποθετούνται σε θέση 
που δεν καλύπτουν ή αλλοιώνουν τη μορφή και το χώρο του ακινήτου 
κατά την κρίση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

14. Κάθε έργο υποδομής οργανισμών κοινής ωφελείας (ΔΕΗ, ΟΤΕ 
κ.λπ.) επιβάλλεται να είναι υπόγειο. 

Η τοποθέτηση των μετρητών του ηλεκτρικού ρεύματος, όπως και η 
τοποθέτηση κάθε άλλου στοιχείου παροχών Οργανισμών κοινής ωφέ¬ 
λειας, γίνεται σε θέση που δεν προβάλλεται σε κοινόχρηστους χώρους. 
Οι οργανισμοί κοινής ωφελείας (ΔΕΗ,. ΟΤΕ, Τεχνικές Υπηρεσίες Δή- 
’ ; μων και Κοινοτήτων, Διεύθυνση Τεχνικών Υπηρεσιών κ.λπ.) υποχρεού- 
νται να αναλαμβάνουν με δικές τους δαπάνες κατά την εγκατάσταση ή 
και βελτίωση των εγκαταστάσεών τούς, την αποκατάσταση της αρχι¬ 
κής μορφής του διατηρητέου κοινόχρηστου χώρου. 

Επίσης υποχρίούνται.να αναλαμβάνουν ΐήν αποκατάσταση της αρχι¬ 
κής μορφής των δρόμων και κοινοχρήστων χώρών, όπου επεμβαίνουν 
για την εγκατάσταση των δικτύων ϊους.“ . 

Κάθε εργασία που αφορά τη διαμόρφωση, τροποποίηση ή ανάπλαση 
κοινοχρήστων χώρων, (δρόμων - πλατειών, κρηπιδωμάτων κ.λπ.) 
εκτελείται με τρόπο προσαρμοζόμενο στα παραδοσιακά πρότυπα και 
μετά από έγκριση της ΕΠΑΕ. 

15. Κατά τα λοιπά εφαρμόζονται οι διατάξεις του από 19.10.1978 
Π.Δ/τος (Δ' 594). 

Άρθρο 6 

Για τον οικισμό Μήθυμνας ισχύουν οι παρακάτω όροι προστασίας 
παραδοσιακών κτιρίων και συνόλων του οικισμού. 

Α. Παραδοσιακά κτίρια. 

1. Κτίρια ή σύνολα κτιρίων, που αποτελούν αντιπροσωπευτικά δείγ¬ 
ματα της πολεοδομικής και αρχιτεκτονικής φυσιογνωμίας του οικισμού 
θεωρούνται παραδοσιακά. Η αξιολόγηση των κτιρίων διενεργείται από 
την ΕΠΑΕ. 

2. Παραδοσιακό θεωρείται το εκάστοτε αρχικό κτίριο καθώς και τα 
στοιχεία του περιβάλλοντος χώρου αυτού (μάντρες, αυλόθυρες, φούρνοι, 
κρίνες, βοτσαλωτά δάπεδα κ.λπ.), όπως και οι εναρμονιζόμενες με αυτό 
μεταγενέστερες προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προκτίσματα που αλλοιώνουν το αρχικό κτί¬ 
ριο. Ο καθορισμός των προκτισμάτων αυτών, που επιβάλλεται νά αφαι- 


ρεθούν ή να τροποποιηθούν σύμφωνα με τις μορφολογικές διατάξεις του 
παρόντος διατάγματος, γίνεται από την ΕΠΑΕ. 

3. Απαγορεύεται η κατεδάφιση, καταστροφή ή η αλλοίωση των πα¬ 
ραδοσιακών κτιρίων του οικισμού, όπως επίσης και των επιμέρους αρχι¬ 
τεκτονικών, καλλιτεχνικών και στατικών στοιχείων αυτών. 

Β. Εργασίες Επισκευής και Αποκατάστασης Παραδοσιακού Κτιρίου. 

1. Σκοπός της επισκευής και αποκατάστασης ενός παραδοσιακού 
κτιρίου, είναι η διατήρηση της αρχιτεκτονικής μορφής και της στατικής 
δομής του κτιρίου, οι οποίες αναδεικνύονται μέσα από τις εργασίες συ¬ 
ντήρησής του, όπως και η αναβίωσή του για να στεγάσει σύγχρονες οι¬ 
κιστικές ανάγκες. Για το σκοπό αυτό επιτρέπονται οι εργασίες εκσυγ¬ 
χρονισμού των εγκαταστάσεων και εσωτερικές διαρρυθμίσεις σύμφωνα 
με τις διατάξεις του παρόντος διατάγματος. 

2. Στις εργασίες επισκευής και αποκατάστασης των παραδοσιακών 
κτιρίων και ειδικότερα του φέροντος οργανισμού, χρησιμοποιούνται 
υλικά ίδια ή παρεμφερή προς τα αρχικά. Σε περίπτωση που απαιτούνται 
μεγάλης κλίμακας επεμβάσεις για την αποκατάσταση της στατικής 
επάρκειας και ισοροπίας του κτιρίου, (αντικατάσταση μεσοπατωμάτων, 
στεγών, επέμβαση στον πέτρινο μανδύα κ.λπ.), εξετάζεται ή μέθοδος 
αποκατάστασης, που διαταράσσει λιγότερο την υφιστάμενη στατική 
δομή του κτιρίου. 

3. Τα μεσοπατώματα και οι στέγες αντικαθίστανται με ξύλινες (όπως 
οι αρχικές) κατασκευές, εφόσον το επιτρέπει η στατική επάρκεια του κτι¬ 
ρίου. Οι φθορές στον φέροντα οργανισμό της τοιχοποιίας επισκευάζονται 
με τα ίδια αρχικά υλικά, ενώ επιτρέπεται η ενίσχυσή του με σημειακές 
επεμβάσεις οπλισμένου σκυροδέματος. 

4. Η αντικατάσταση του φέροντα οργανισμού εκ τοιχοποιίας του πα¬ 
ραδοσιακού κτιρίου με οπλισμό σκυρόδεμα (υποστηλώματα, δοκοί, πλά¬ 
κες κ.λπ.) απαγορεύεται. 

Η αντικατάσταση από οπλισμένο σκυρόδεμα επιτρέπεται μόνο σε 
οριακές και κρίσιμες περιπτώσεις επικινδύνου ετοιμορροπίας του κτιρίου 
(π.χ. καθίζηση θεμελιών, εκτεταμένη κατάρρευση πέτρινης τοιχοποιίας 
κ.λπ.) και μόνο σε περίπτωση που οι προηγούμενες μέθοδοι δεν είναι 
αποτελεσματικές. 

5. Σε περίπτωση πού το παραδοσιακό κτίριο χαρακτηρίζεται επικίν¬ 
δυνα ετοιμόρροπο και επιβάλλεται η κατεδάφισή του, το κτίριο ανακα¬ 
τασκευάζεται στην αρχική του μορφή. Η ανακατασκευή γίνεται βάσει 
λεπτομερούς μελέτης αποτύπωσης της υφιστάμενης κατάστασης που 
απαιτείται πριν από την κατεδάφιση του κτιρίου. 

6α. Επιτρέπονται οι εργασίες επισκευής, αποκατάστασης, αναστή- 
λωσης όλων των παραδοσιακών κτιρίων του οικισμού στην αρχική τους 
μορφή κατά παρέκκλιση των όρων δόμησης του παρόντος. 

β. Κτίριο κατεστραμμένο, που βρίσκεται σε ερειπιώδη κατάσταση 
αλλά αποτελεί στοιχείο αξιόλογο της πολεοδομικής και αρχιτεκτονικής 
φυσιογνωμίας του οικισμού, η δε ανάστήλωσή του θα συνέβαλε στην 
ολοκλήρωση του συνόδου Ιτόυ οικισμού, αναστηλώνεται στην αρχική του 
μορφή, κατά παρέκκλισή των όρων δόμησης του παρόντος. Η αναστή- 
λωση επιτρέπεται μετά από έρευνα και μελέτη ως προς τον αρχικό όγκο 
και μορφή του κτιρίου από στοιχεία (φωτογραφίες, περιγραφές σε βι¬ 
βλία ή συμβόλαια κ.λπ.) όπως και από στοιχεία που υπάρχουν στο έδα¬ 
φος ή είναι αποτυπωμένα στους μεσότοιχους των όμορων κτιρίων 
(όπως θεμέλια, υπολείματα τοίχων περασιές, φωλιές δοκαριών κ.λπ.). 

Σε περίπτωση που τα στοιχεία είναι ανεπαρκή ως προς την μορφολο¬ 
γία του αρχικού κτιρίου, λαμβάνεται υπόψη η βασική αρχιτεκτονική 
σύνθεση ή η συγγενής μορφολογία των όψεων των κτιρίων του άμεσου 
περιβάλλοντος. 

Άρθρο 7 

1.0 οικισμός Μήθυμνα (Μόλυβος) ελέγχεται από την Επιτροπή Πο- 
λεοδομικού Ελέγχου (ΕΠΑΕ). Η πολεοδομική υπηρεσία αποστέλλει 
υποχρεωτικά στην ΕΠΑΕ τον φάκελλο οποιοσδήποτε θέματος που 
αφορά ανέγερση, κατεδάφιση μερική ή ολική ετοιμόρροπων ή μη, επι¬ 
σκευή, προσθήκη, αποκατάσταση, αναστήλωση και ανακατασκευή κτι¬ 
ρίων, καθώς και θεμάτων που αφορούν σε διαμορφώσεις κοινοχρήστων 
ή κοινοφελών χώρων, σε έργα υποδομής κ.λπ. για να γνωματεύσει σχε¬ 
τικά. 

2α. Οι μελέτες δύναται να υποβάλλονται στο στάδιο της προμελέτης, 
προκειμένου να γίνει προέγκριση των αρχών της πολεοδομικής και αρ- 

χιτεκτονικής σύνθεσης, τυχόν ανακατασκευής κατεδάφισης τμημάτων, 
προσθηκών κ.λπ. 

3. Με την οριστική μελέτη υποβάλλονται: 

α. πλήρες τοπογραφιχό διάγραμμα του οικοπέδου όπου εμφαίνονται 
οι υψομετρικές καμπύλες της υφιστάμενης κατάστασης και (τυχόν) πρό¬ 
ταση διαμόρφωσης αυτού σύμφωνα με την παράγραφο 11 του άρθρου 6 
του παρόντος 

β. έγχρωμες φωτογραφίες με άποψη της οδού και τις δύο πλευρές 
του κτιρίου ώστε να φαίνονται το λιγότερο δύο (2) χτίρια εκατέρωθεν, ή 
οικόπεδα καθώς και οι φωτογραφίες των απέναντι χτιρίων 

I 

γ. τεχνική περιγραφή με αναλυτική αναφορά στο είδος των χρησιμο- 
ποιουμένων υλικών και στους χρωματισμούς 

δ. σε περίπτωση επισκευής ή προσθήκης υφισταμένου κτιρίου υπο¬ 
βάλλονται έγχρωμες φωτογραφίες του κτιρίου και όλων των όψεων και 
του εσωτερικού χώρου αυτού, ώστε να φαίνονται όλα τα μορφολογικά 
και καλλιτεχνικά στοιχεία του. 


Άρθρο 8 

Στους παραβάτες των διατάξεων του παρόντος επιβάλλονται οι διοι¬ 
κητικές ποινές που προβλέπονται από το άρθρο 5 του από 15.4.1988 
Π.Δ/τος (Δ' 317). 

Άρθρο 9 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήαεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 16 Ιουνίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΣΤΕΦΑΝΟΣ ΜΑΝΟΣ 

